OpenLLM-France/wikimedia huggingface dataset:
# Leven Rambin

Leven Alice Rambin, ganet d'ar 17 a viz Mae 1990, zo un aktourez stadunanat. Anavezet eo evit bezañ c'hoariet hanter-c'hoar Lily Montgomery hag Ava Benton en All My Children hag evit he rolloù er stiradoù skinwel Grey's Anatomy ha Gone, met ivez en Terminator: The Sarah Connor Chronicles, One Tree Hill, Wizards of Waverly Place, ha CSI: Miami. C'hoariet he deus ivez er film skiant-faltazi The Hunger Games (2012) evel Glimmer eus an District 1. Gwelet eo bet ivez er film moliac'h Percy Jackson: Sea of Monsters (2013).

## Filmlennadur
### Filmoù

Listenn eus he filmoù :
| Bloavezh | Titl | Roll | Notenn(où) |
| 2008 | Gigantic | Missy Thaxton | |
| 2010 | Babe | Sarah | Film berr |
| 2010 | Case 219 | Carla Evans | |
| 2012 | The Hunger Games | Glimmer | |
| 2012 | Chasing Mavericks | Kim Moriarity | |
| 2013 | Isolated | Kannadez ar Peoc'h | |
| 2013 | Percy Jackson: Sea of Monsters | Clarisse La Rue | |
| 2014 | Two Night Stand | Daisy | |
| 2014 | Seven Minutes | Kate | |
| 2014 | Dissonance | Cera | Film berr |
| 2014 | Walter | Kendall | |
| 2015 | I Am Michael | Catherine | |
| 2018 | Lost Child | Fern | |
| 2019 | The Dirt | Sharise | |
| 2020 | The Big Ugly | Kara | |
| 2021 | The Forever Purge | | |
Listenn he rolloù skinwel :
| Bloavezh | Titl | Roll | Notenn(où) |
| 2004–2010 | All My Children | Lily Montgomery ha Ava Benton | Roll penn; 162 lodenn. Lakaet he anv—Outstanding Female Newcomer Nominated—Outstanding Younger Actress in a Drama Series Lakaet he anv—Outstanding Younger Actress in a Drama Series |
| 2006 | The Book of Daniel | Caroline Paxton | Roll penn; 4 lodenn |
| 2007 | Law & Order: Special Victims Unit | Reagan Michaels | Lodenn: "Responsible" |
| 2008 | Lipstick Jungle | Chloe Jamison | Lodenn: "Chapter Four: Bombay Highway" |
| 2008 | Austin Golden Hour | Annie | Film skinwel. |
| 2008–2009 | Terminator: The Sarah Connor Chronicles | Riley Dawson | Roll a-bouez; 10 lodenn. |
| 2009–2010 | Grey's Anatomy | Sloan Riley | Roll a-bouez; 5 lodenn. |
| 2010 | Good Morning Rabbit | Dumbleshe | Lodenn: "National Hamburger Day" |
| 2010 | Private Practice | Sloan Riley | Lodenn: "Another Second Chance" |
| 2010 | Scoundrels | Heather West | Roll a-bouez; 8 lodenn. |
| 2011 | Wizards of Waverly Place | Rosie | Roll a-bouez; 3 lodenn. |
| 2011 | CSI: Miami | Molly Sloan | Roll a-bouez; 4 lodenn. |
| 2011 | One Tree Hill | Chloe Hall | Roll a-bouez; 3 lodenn. |
| 2014 | The Tomorrow People | Natalie | Roll a-bouez; 3 lodenn. |
| 2015 | True Detective | Athena Bezzerides | Roll a-bouez; 5 lodenn. |
| 2017 | The Path | Chloe Jones | Roll a-bouez |
| 2017 | Gone | Kit "Kick" Lannigan | Roll penn |
Listenn eus filmigoù sonerezh :
| Kanaouenn | Bloavezh | Arzour | Sevener | Notenn(où) |
| "Stray Heart" | 2012 | Green Day | Robert Schober | |

## Liammoù diavaez

* Leven Rambin war IMDb

## Notennoù ha daveennoù

* ↑ Person Details for Leven Alice Rambin, "Texas, Birth Index, 1903–1997" —. Familysearch.org. Retrieved on November 2, 2015.
# Lez-varn Unaniezh Europa

Lez-varn Unaniezh Europa (gwechall Lez-varn Justis Kumuniezhioù Europa) eo al lez-varn uhelañ en Unaniezh Europa a-fet gwir Unaniezh Europa. Unan eus seizh ensavadur Unaniezh Europa eo. E Kêr-Luksembourg emañ he sez.
# Lez (palez)

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Al lez eo an dud a zo en-dro d'ur roue hag a ra war e dro, tud e diegezh hag e goskor da gentañ penn, hag a-wechoù al lec'h m'emañ an holl dud-se.
Ul lez a vez da gement unpenn zo, roue, impalaer, pe briñs. Tud a lez zo kerent ha servijerien, kuzulierien ha mignoned, ha kannaded ivez a-wechoù. Tostaet e vez Prezidanted Bro-C'hall ouzh ar rouaned kozh alies ha dre-se e vez kaoz er c'hazetennoù eus lez ar brezidanted c'hall.
A-wechoù ne chom ket al lez en ul lec'h.

## Istor

Ha pa veze dibabet ur gêr-benn gant ur roue e veaje memestra a-wechoù, hag alies neuze e teue e lez gantañ, hervez an ezhommoù (ober brezel, gweladenniñ hag evezhiañ ar wizien, mont d'an iliz, da vezañ kurunennet a-wechoù).

## Lec'hanvadurezh

Koulskoude e vez implijet lez evit daveiñ d'al lec'h m'emañ an unpenn hag e goskor. Un toullad bras anvioù-lec'h o deus lez (pe lis) en o fenn : Lezerge (An Erge-Vras), Leskongar (Ploeneg). Seblantout a ra da ouizien'zo e veze liamme ar gêr lez gant ul lec'h-kreñv bihan e mare aloubadeg ar Vreizhiz tramor e penn-kentañ ar Grennamzer.
Ur ster nes da hini tiegezh an unpennoù a vez kavet evit ar bodadegoù justiz (lezioù justiz). Al lez(-varn) a zo ez-resis ar varnerien (ar varnerien a-vicher hag an douidi.

## E kembraeg

Lec'hanvioù kembraek zo savet ivez diwar ur ger kar, llys (Llyswen, ha re all).
# Lez-terriñ

Lez-varn uhelañ Frañs eo al Lez-terriñ. Par d'ar pezh ez eo ar C'huzul-Stad evit an urzh melestradurel eo.
Ul lez-varn-pad zo anezhi. E Palez justis Pariz emañ.
6 kambr zo dezhi (3 anezho zo kambreier sivil, unan all eo ar gambr sokial, unan all c'hoazh eo an hini genwerezhel hag an hini diwezhañ eo an hini dorfedel).
# Lez an Iliz

Lez an iliz, pe c'hoazh lez an eskob, a zo ul lez-varn stag ouzh an eskopti, renet gant an ofisial (pe vikel-barner). En deiz a hiziv, bez e c’hell hen ober e meur a eskopti war-un-dro.
Aferioù dimeziñ eo a ra danvez labour pennañ Lez an Iliz hiziv an deiz, pa vez da embann nullentez ar briedelezh. Koulskoude e c’hell bezañ kinniget dezhi an holl aferioù, hervez gwir kanonek an Iliz katolik.

## Istor

Sant Erwan (Erwan Helouri Gervarzhin) a zo unan eus brudetañ barnerien an Iliz (ofisialed), en XIII$^{vet}$ kantved, en eskopti Roazhon da gentañ, hag en eskopti Treger da c’houde.

## Gwelet ivez

* Ofisialded
# Lez-veur SUA

Lez-veur Stadoù-Unanet Amerika (saozneg: Supreme Court of the United States pe United States Supreme Court, teskanv: SCOTUS) eo live uhellañ ar galloud barn er Stadou-Unanet Amerika ha lez-varn er fin diwezhañ.
Savet eo hervez ar pennad III eus bonreizh Stadou-Unanet Amerika. Barrek eo war holl ar pezh a sell ouzh ar vonreizh, lezennoù SUA hag ar feurioù-emglev sinet gant SUA.
E Washington D.C. emañ e sez.
Dre voaz e vez graet gant anvioù ar glemmerien hag an difennerien evit ober anv eus aretoù al lez-veur. Da skouer :
1954 : Aret Brown v. Board of Education of Topeka — A lak fin d'an dispartiach er skolioù.
2015 : Aret Obergefell v. Hodges — A lak reizhus an dimeziñ heñvelreviad er Stadoù Unanet.
# Lez (stêr)

Al Lez zo ur stêr e kornôg Bro-C'hall, a zo Loir e galleg. Tremen a ra dre Vendôme ha La Flèche. Adstêr eo d'ar Sarthe e-kichenik Anje.

## Kumunioù treuzet

* En Eure-et-Loir :
** Alluyes, Illiers-Combray, Bonneval, La Chapelle-du-Noyer, Châteaudun, Cloyes-sur-le-Loir, Donnemain-Saint-Mamès, Douy, Marboué, Moléans, Montboissier, Montigny-le-Gannelon, Romilly-sur-Aigre, Saint-Avit-les-Guespières, Saint-Christophe, Saint-Denis-les-Ponts, Saint-Éman (eienennoù), Saint-Hilaire-sur-Yerre, Saint-Maur-sur-le-Loir, Saumeray, Le Thieulin.
* E Loir-et-Cher :
** Areines, Artins, Brevainville, Couture-sur-Loir, Fréteval, Lavardin, Lignières, Lisle, Mazangé, Meslay, Montoire-sur-le-Loir, Morée, Naveil, Pezou, Saint-Firmin-des-Prés, Saint-Hilaire-la-Gravelle, Saint-Jacques-des-Guérets, Saint-Jean-Froidmentel ; Saint-Martin-des-Bois, Saint-Ouen, Tréhet, Villiers-sur-Loir, Vendôme, Thoré-la-Rochette.
* E Sarthe :
** La Chartre-sur-le-Loir, Château-du-Loir, Vaas, Le Lude, La Flèche.
* E Maine-et-Loire :
** Durtal, Seiches-sur-le-Loir.
Daou zepartamant gall a denn o anv anezhañ : al Loir-et-Cher hag an Eure-et-Loir.

## Bro Flondrenn al Lez

Roet eo bet al label Kêrioù ha Broioù Arz hag Istor da Vro Flondrenn al Lez.
# Lez-varn

Ul lez-varn a zo ul lec'h ma vez rentet justis.
# Lez (korf)

Al lez eo ar rann eus kostez korf an den etre ar vorzhed hag ar vandenn (an divlez en niver-daou).
# Lez Uhelañ Spagn

Lez Uhelañ Spagn (spagnoleg: Tribunal Supremo, berraet en TS) eo al lez-varn uhelañ en aozadur justis Bro-Spagn. Galloud al lez-varn zo war holl an tiriad ha kreñvoc'h eo evit an holl lezioù-barn all: foran, kastizel, breutaus-melestradurel, al labour hag al lu. Evit ar pezh a sell ouzh ar gwir bonreizhel n'eo ket mestr met an Tribunal Constitucional ez eo.

## Istor

Pa oa ar vro ur rouantelezh leun, ar galloud justis a oa etre daouarn ar roue. Eñ eo a oa mestr war ar justis, al lezennoù hag ar c'hastizoù. Ret e voe gortoz an XVIII$^{vet}$ kantved, ha mennozhioù ar Sklêrijennoù, evit ma tiwanfe mennozh ul lez-varn uhel distag diouzh ar galloud.

## XXI$^{vet}$ kantved

D'an 28 a viz Gwengolo 2020 e voe torret diouzh e garg Quim Torra, prezidant gouarnamant emren Katalonia, goude barnadenn Lez Uhelañ Spagn a gadarna ur gondaonidigezh kent gant ul lez-varn izeloc'h.
# Katchareg

Ur yezh sinek-tibetek eus is-skourr yezhoù bodoek eo ar c'hatchareg (kachari) komzet gant tro-dro da 56.413 den (1994) en Assam en India.
Nebeutoc'h evit un drederenn eus an holl Gatchared a gomz katchareg evel yezh kentañ, oc'h ober kentoc'h gant an asameg.

## Gwelet ivez

* Yezhoù sinek-tibetek
* Yezhoù konyakek-bodoek-garoek
# Kate

Beranv meur a anv roet d'ar merc'hed eo Kate, en o zouez Katherine, Catherine ha Caitlin.

## Tud
### Aostralia

* Cate Blanchett, aktourez

### Belgia

* Kate Ryan, anv micher ar ganerez Katrien Verbeek

### Bro-Saoz

* Kate Bush, kanerez
* Kate Middleton, priñsez
* Kate Winslet, aktourez
# Kate Moss

Katheine Ann Moss :
| Kate Moss e 2014 ||
| Anv | Katheine Ann Moss |
| Alias | Kate Moss |
| Ganet | 16 a viz Genver 1974 Addiscombe, Londrez (Bro-Saoz) |
| Broadelezh | Saozez |
| Micher | diskouezerez-giz evit IMG Models |
| Endro | Calvin Klein, John Galliano, Sophia Coppola, Sienna Miller |
| Pried | Jamie Hince (2011) |
| Bugale | Lili Grace (2002) |
| Lec'hienn | http://www.katemoss.com/ |
| kemmañ |
Katherine Ann Moss zo ganet d'ar 16 a viz Genver 1974 en Addiscombe, ur c'harter eus Londrez. Kregiñ a reas gant he micher diskouezerez-giz da bevarzek vloaz e 1988. Kregiñ a reas da zibunañ evit John Galliano. Gant he daoulagad gell, he blev melen, he 1,64m eo deuet da vezañ un arouez rock eus ar c'hiz. Lesanvet eo «ar vriñsenn». Dimezet e voe d'ar 1añ a viz Gouere 2011 gant Jamie Hince. A-raok he doa bet un istor gant Johnny Depp, Pete Doherty. Ur verc'h he deus, anvet Lila Grace.
# Katekiz ar vugale vihan

Katekiz ar vugale vihan evit eskopti Kemper ha Leon zo ul levr katekiz embannet e Kemper e 1911. Ul levrig 40 p. skeudennaouet eo, "moullet e ti Arsène de Kerangal, mouller an eskopti" evel ma z'eo skrivet war ar golo melen, gant ar "priz: 4 guennek".

## An oberour

Ur rakskrid zo, titlet Klevit mad, sinet gant Adolph, eskob Kemper ha Leon, Adolphe Duparc (1857-1946) eta, hag a grog evel-henn : Ar C'hatekiz-mab a zo bet great gant Aotrou'n Eskob Guened hen deuz roet aotre deomp da voulla anezan ive d'Hon eskobti. Gant Alcime-Armand-Pierre-Marie Gouraud (1856-1928), eskob Gwened adalek 1906 betek e dremenvan, e voe skrivet al levrig end-eeun. N'ouzer ket gant piv e voe lakaet e brezhoneg Leon.

## Danvez al levr

* p. 2, ur rakskrid gant Adolph, eskob Kemper ha Leon
* p. 3, Peden ar bugel kristen, ma kaver : Ar Bater, An Ave maria
* p. 4, Ar Gredo, Ar Gonfiteor, Gourc'hemennou Doue Giz Leon
* p. 5, Gourc'hemennou an Iliz Giz Leon, Gourc'hemennou Doue Giz Kerne, Gourc'hemennou an Iliz Giz Kerne,
* p. 6, Gourc'hemennou Doue Giz Treger, Gourc'hemennou an Iliz Giz Treger, Akt a Feiz
* p. 7, Akt a Esperanz, Akt a Garantez, Akt a Gontrision
* p. 8, Pedennou stag outo induljansou
* p. 9, Petra ra ar bugel devot
* pp. 10-11, ma krog Katekiz ar vugale vihan da vat, gant ar C'henta kentel: Doue, enni dek goulenn ha dek respont, evel ar goulenn kentañ:
** Piou hen deuz krouet ar bed? 1. Doue eo hen deuz krouet ar bed ha kement tra zo ennan.
* p. 12, Eil Kentel - An Dreinded sakr (10 goulenn)
* p. 13, Trede Kentel - Krouadurien Doue (8 goulenn)
* p. 14, Pederved Kentel - Krouadurien Doue (kendalc'h) (7 goulenn)
* pp. 15-16, Pemved Kentel - Jesus-Krist (7 goulenn)
* pp. 17-18, C'houec'hved Kentel - Buez Jesus-Krist (11 goulenn)
* pp. 18-19, Seizved Kentel - Ar Redampsion (8 goulenn)
* p. 20, Eizved Kentel - Ar Pec'hed hag ar Finvesiou diveza (7 goulenn)
* pp. 21-22, Naved Kentel - Ar Pec'hed hag ar Finvesiou diveza (kendalc'h) (8 goulenn)
* pp. 22-23, Dekved Kentel - An Iliz (9 goulenn)
* p. 24, Unnekved Kentel - Ar Vadiziant hag ar Gonfirmasion (7 goulenn)
* pp. 24-25, Daouzekved Kentel - Sakramant ar Binijen (10 goulenn)
* pp. 26-27, Trizekved Kentel - Sakramant ar Aoter hag ar Gommunion (11 goulenn)
* pp. 27-28, Pevarzekved Kentel - Ar Zakramanchou all (10 goulenn)
* p. 29, Pemzekved Kentel - Ar Gristenien vad (6 goulenn)
* pp. 30-31, C'huezekved Kentel - Karet an Aotrou Doue (9 goulenn)
* pp. 31-32, Seitekved Kentel - Karet an Nessa (7 goulenn)
* p. 32, Kentel diveza - Ret eo deski ar Relijion (3 goulenn)
* p. 33-36, Penaoz en em gemer evit kovez
* p. 37-39, Evit en em brepari da gommunia
* p. 40, Taolen

### Evezhiadennoù

* Kerent a vez graet eus tad ha mamm ar vugale (pajennoù 2, ha 31) , evel e meur a levr relijiel all.
** Er bajenn 31 e lenner : Hor c'herent eo a dleomp da garet da genta.

## Notennoù

* ↑ Skrid al levr.
* ↑ Yann Celton : Leoriou ar baradoz – Approche bibliographique du livre religieux en langue bretonne, #1586 p. 246 ; Association Bibliographie de Bretagne, Kemper, 2002 (ISBN 2-9515762-4-2)
# Katch

Ar c'hatch a zo bet ijinet gant jess McHanon e 1948. Hiriv eo e vab Vince MCHanon. Ar c'hrevredad a oa anvet an WWWF (World Wide Wrestling Federation). E 1963 e oa bet graet ar kentan championat gounezet gant Buddy Rogers. Roet e oa bet un anv all d'ar c'hevredad : an WWf (World Wrestling Federation)e 1979. Hulk Hoggan a oa stereden an WWF rak Mr
# Katchameg-gandjouleg

Ur yezh omotek eus is-skourr yezhoù ometoek ar reter eo ar c'hatchameg-gandjouleg (kachama-ganjule, gats'ame pe get'eme) komzet gant 4.072 den evel yezh kentañ ha gant 419 den all evel eil yezh e Kachama war Enezenn Gidicho en Etiopia (1998).
Teir rannyezh ez eus:
* Gandjouleg (ganjule pe ganjawle)
* Katchameg (kachama)
* Gantaeg (ganta)

## Gwelet ivez

* Yezhoù ometoek
* Yezhoù afrez-aziatek
# Kate Bush

Catherine Bush, anavezetoc'h hec'h anv-micher Kate Bush, zo ur ganerez saoz ganet e 1958 e Bexleyheath (Kent, Bro-Saoz). Brudet eo he fladennoù labouret pervezh hag he mouezh dibar.
En em lañset eo e bed ar sonerezh gant sikour David Gilmour, soner er strollad Pink Floyd, ha labouret he deus gant Peter Gabriel, Prince, Eric Clapton, met ivez Alan Stivell (albom The Sensual World).
He c'hanaouenn gentañ hag anavezetañ e Bro-C'hall, "Wuthering Heights" (albom The Kick Inside) a oa bet awenet gant oberenn Emily Brontë. Diouzhtu he doa diskwelet Kate Bush e felle dezhi kinnig sonerezh disheñvel: e-kreiz prantad ar punk eo e teue da ganañ ar ganaouenn-mañ en ur ober dañsoù droch (stummet e oa war an dañs klasel) gant gwiskamantoù souezhus.
Hec'h albom diwezhañ Aerial (2005) a zo seder ha sioul, ha resevet en deus un degemer a-feson eus perzh ar gazetennerien, a zo boaz da reiñ dezhi al lesanv "Sorserez ar son".

## Pladennoù

* The Kick Inside (1978)
* Lionheart (1978)
* On Stage (1979, EP 4 zitl enrollet war al leurenn)
* Never For Ever (1980)
* The Dreaming (1982)
* Hounds of Love (1985), (an eil tu anezhi — The Ninth Wave — a zo un albom concept)
* The Whole Story (1986, dastumadeg)
* The Sensual World (1989)
* Rocket Man (1990, (pladenn vihan)
* This Woman's Work (1990, boestadig 8 CD gant ar 6 albom kentañ ha 2 CD gant tuioù B ha doareoù hir eus kanaouennoù…)
* The Red Shoes (1993)
* Live At The Hammersmith Odeon (1994, ur sonadeg eus 1981)
* Aerial (2005, albom doubl : A Sea of Honey & A Sky of Honey)
* Director's Cut (2011, kanaouennoù adc'hraet diwar an albomoù The Sensual World ha The Red Shoes)
* 50 Words for Snow (2011)

## Videoioù

* 1981 Live at the Hammersmith Odeon
* 1983 The Single File
* 1986 Hair of the Hound
* 1986 The Whole Story
* 1989 The Sensual World: The Videos
* 1993 The Line, the Cross and the Curve

## Liammoù diavaez

* (en) Lec'hienn ofisiel
# Kate Roberts

Kate Roberts (13 C'hwevrer 1891 – 4 Ebrel 1985) a oa ur skrivagnerez kembraek brudet. Ganet e voe e kêriadenn Rhosgadfan, e Sir Gaernarfon da neuze (kontelezh Gwynedd bremañ) ha mervel a reas e Dinbych. Sellet a reer outi el lennegezh kembraek evel "rouanez an danevelloù".

## Buhez

Kate Roberts e oa bugel kentañ Owen ha Catrin Roberts. Mengleuzier e oa he zad, en ur vengleuz mein-glas. Div lezc'hoar ha daou lezvreur he doa ha tri breur yaouankoc'h. Ganet e voe e Cae'r Gors, e Rhosgadfan, e-harz Moel Tryfan. Ar vuhez e Cae'r Gors hag er gêriadenn a gaver taolennet en he skridoù kentañ hag en he levr eñvorennoù Y Lôn Wen. Profañ a reas Kate Roberts he zi, Cae'r Gors, d'ar vro e 1965, met n'eo nemet e 2005 e voe kempennet ha diwar bremañ ez eo ur mirdi gouestlet d'ar skrivagnerez, e dalc'h Cadw.
Mont a reas da skol Rhosgadfan da gentañ (1895–1904) ha da Ysgol Sir Caernarfon goude (1904–10). Studiañ a reas kembraeg e skol-veur Bangor etre 1910 ha 1913, gant ar gelennerien John Morris-Jones hag Ifor Williams. Mestrez-skol e voe e skol Dolbadarn (1913–14), en Ystalyfera (1915–17), hag en Aberdâr (1917–28).
Dimeziñ a reas da Morris T. Williams, ur mouller, e 1928. O-daou a renas ti-moullañ Gwasg Gee e Dinbych. Mervel a reas he gwaz e 1946, ha kenderc'hel a reas d'ober war-dro Gwasg Gee he-unan e-pad 10 vloaz.

## He oberenn

Goude marv unan eus he breudeur er Brezel-bed Kentañ en em lakaas da skrivañ. En darn vrasañ eus he romantoù hag he danevelloù e skriv diwar-benn ar baourentez hag ar vuhez kalet e mengleuzioù hanternoz Kembre. Diwezhatoc'h, pa oa dimezet hag o vevañ e Dinbych, en em lakaas da sevel skridoù troet muioc'h gant ene an tudennoù, tud o-unan alies. Meulet eo bet pinvidigezh he yezh ha soutilded he zaolennadurioù. En he skridoù ez eus anv kalz eus plas ar merc'hed er gevredigezh hag eus karantez. Troet eo bet he skridoù e meur a yezh (saozneg, brezhoneg...).
Embannet e voe he dastumad danevelloù kentañ, O gors y bryniau, e 1925. He dastumad danevelloù anavezetañ moarvat eo Te yn y grug (1959), hag he romant brudetañ eo Traed mewn cyffion (1936).

## Skridoù
### E kembraeg

* O Gors y Bryniau (1925), danevelloù.
* Deian a Loli (1927), romant berr.
* Rhigolau Bywyd (1929), danevelloù.
* Laura Jones (1930), romant berr.
* Traed Mewn Cyffion (1936), romant.
* Ffair Gaeaf (1937), danevelloù.
* Stryd y Glep (1949), romant berr.
* Y Byw sy'n Cysgu (1956), romant.
* Te yn y Grug (1959), danevelloù.
* Y Lôn Wen (1960), eñvorennoù yaouankiz.
* Tywyll Heno]] (1962), romant.
* Hyn o Fyd (1964), kontadennoù.
* Tegwch y Bore (1967)
* Prynu Dol (1969), danevelloù.
* Dau Lenor o Ochr Moeltryfan (1970)
* Gobaith a Storïau Eraill (1972), danevelloù.
* Yr Wylan Deg (1976), danevelloù.
* Haul a Drycin (1981), danevelloù.

### E brezhoneg

* Treid daouhualet, troet gant Jozef Abasq diwar "Traed mewn cyffion", embannet e stumm ul levr gant Emgleo Breiz, 1988.
* Nedeleg, danevell troet gant Ronan Huon, embannet e niv. 11 Al Liamm, 1948
* Un devezh hañv, danevell troet gant Klerg Llydaw, embannet e niv. 22 Al Liamm, 1950

## Liamm diavaez

* Canolfan Dreftadaeth Kate Roberts
# Katekiz

Ur c'hatekiz zo ul levr ennañ elfennoù ar relijion gatolik evit kenteliañ ar vugale. Ar c'hatekizañ eo ar c'helenn eus diazezoù ar feiz kristen.

## Levrlennadur

* André Fossion, La Catéchèse dans le champ de la communication. Ses enjeux pour l'inculturation de la foi, coll. « Cogitatio fidei », n° 156, Cerf, Paris, 1990
* André Fossion, Dieu désirable, Proposition de la foi et initiation, Lumen Vitae, Novalis, Bruxelles, 2010
* André Fossion, https://lumenvitae.academia.edu/FossionAndré
* Elisabeth Germain, Jésus-Christ dans les catéchismes, coll. « Jésus et Jésus-Christ », DDB, 1986
* Joël Molinario, Joseph Colomb et l'affaire du catéchisme progressif, coll. « Théologie à l'université », DDB, 2010
* Joël Molinario, « La réception d'un catéchisme après Vatican II, le catéchisme de l'Église catholique », article dans la revue Lumen Vitae, n° 4, 2009, pp. 417-433
* Jean Madiran, Histoire du catéchisme, 1955-2005, Éditions Consep, 2005 (ISBN 2-85162-083-5)
* Jean-Charles Buttier, Émilie Delivré (éd.), « Les catéchismes républicains », dans La Révolution française, septembre 2009, consulté le 12 janvier 2010

## Gwelet ivez

* Rummad:Katekizoù brezhonek

## Notennoù

* ↑ Voir sur dimanche.be.
* ↑ Voir dans lrf.revues.org.
# Maner ar Gergoad (Plouedern)

Maner ar Gergoad zo ur maner e Plouedern, e Leon, 800 m eus kêr Landerne. Perc'hennet eo hiziv gant Michel Briat. Savet e vefe e lec'h ur c'hastell kozh eus an Xvet pe XIvet kantved.
# Manerba del Garda

Manerba del Garda zo ur gumun en Italia, e proviñs Brescia e Lombardia, war lez Lenn Garda.
# Manfred von Richthofen

Manfred Albrecht Freiherr von Richthofen, ganet d'an 2 a viz Mae 1892 hag aet da Anaon d'an 21 a viz Ebrel 1918, brudet dre e lesanv ar Baron Ruz pe « Diable rouge » , a oa ur blenier kirri-nij brezel el Luftstreitkräfte (Aerlu brezel Impalaeriezh Alamagn) e-pad ar C'hentañ Brezel-bed. Lakaet e vez war-raok evel As gwellañ ar brezel. En un doare ofisiel e lakaer 80 trec'h war e gont e-pad an emgannoù-nij.
Richthofen a voe lazhet e-kichen Amiens e Vaux-sur-Somme d'an 21 a viz Ebrel 1918. Dizemglev a chom hiziv-an-deiz c'hoazh war penaos eo marvet ha war e vuhez blenier kirri-nij brezel. Lothar von Richthofen, breur yaouankoc'h Manfred von Richthofen, a oa bet ivez un nijer brezel brudet eus ar C'hentañ Brezel-bed.
# Manerbe

Kumunioù Bro-C'hall :
| Anv | Manerbe |
| Skoed | |
| Lec'hiadur Manerbe en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Lisieux |
| Etrekumuniezh | Communauté de communes de Cambremer |
| Kanton | Blangy-le-Château |
| Kod INSEE | 14398 |
| Kod post | 14340 |
| Maer | Laurent Mayeux |
| Amzer-gefridi | 2008-2014 |
| Gorread | 18,27 km² |
| Led | 49° 11' 09" Norzh |
| Hed | 00° 10' 32" Reter |
| Uhelder kreiz | 80 m |
| Uhelder bihanañ | 50 m |
| Uhelder brasañ | 171 m |
| Poblañs hep kontoù doubl | 485 (2009) |
| Stankter | 27 a./km² |
| Lec'hienn ar gumun | |
Manerbe a zo ur gumun eus departamant Calvados e Bro-C'hall.

## Istor
### XIX$^{vet}$ kantved
### XX$^{vet}$ kantved

* Eil brezel-bed, Emgann Normandi: lazhet e voe un den nann soudard a daolioù kanol e Manerbe d'an 22 a viz Eost 1944.

## Monumantoù ha traoù heverk

* Iliz katolik Sant Yann-Vadezour, 1513.

## Emdroadur ar boblañs 1962-2009

Niver a annezidi

## Notennoù ha daveoù

* ↑ Mémorial des victimes civiles en Normandie
* ↑ Clochers de France
* ↑ EBSSA
# Manex

Manech pe Manex zo ur stumm euskarek d'an anv Iban, hag a glot gant Yann e brezhoneg. Anavet eo dreist-holl e Benafarroa, met graet e vez Manex ivez dre fent ouzh an dud ac'hano gant re Zuberoa ha Lapurdi.

## Deñved

Roet eo an anv d'ur ouenn deñved ivez, tri rumm anezho:
* ar re pennoù du,
* ar re pennoù rous,
* hag ar re vihan, pe Xaxi Ardia, pe Sasi Ardia.
* Dañvadezed manech pennoù du.
* Dañvadezed manech pennoù rous.
* Deñved manech bihan.

## Istor

Brudet eo bet an anv gant ur film gall en 2004, anvet Un long dimanche de fiançailles. 4 bugel zo bet anvet Manech en Bro-C'hall en 2004, 30 e 2005.
Tud zo a gred eo un anv brezhonek. E Breizh e vez skrivet Manec'h zoken, ha roet eo bet ur wech e Roazhon. Kemmesk a vefe gant anv Port Manec'h, e Nevez.

## Liamm diavaez

* https://web.archive.org/web/20170622131648/http://www.prenoms.com/edito-prenoms/les-prenoms-de-cinema-manech-o95309.html#CEAKrJrtYtSGbDyp.99

## Notennoù

* ↑ Kaozioù db an anv: .
* ↑ E Rennes Infos